ALZAMENTO MEDIDA PROVISIONAL DE SUSPENSIÓN DA OEP 2010-2011 NA SÚA SEGUNDA FASE
ADMINISTRACIÓN LOCAL — Municipal — Vigo (Oferta de emprego público, 24/02/2016)

A Xunta de Goberno Local, na súa sesión extraordinaria e urxente de data 3 de febreiro de 2015, adoptou o seguinte acordo: “PRIMEIRO.—Acordar o alzamento da medida provisional e cautelar de suspensión dos procesos selectivos en execución para a provisión de prazas encadradas na 2ª fase da convocatoria da Oferta de Emprego Público 2010-2011, acordada pola Xunta de Goberno Local en data 14/01/2016, de conformidade cos informes xurídicos de datas 20/01/2016, da xefatura de Recursos Humanos, e de 29/01/2016 da xefatura do Contencioso da Asesoría Xurídica Municipal. SEGUNDO.—Estimar parcialmente a pretensión do Comité de Persoal efectuada en escrito de data 15/01/2016 (documento nº 16004647) de conformidade co informe emitido pola xefatura do Contencioso en data 29/01/2016 en canto ás prazas con procesos selectivos iniciados, concretados naqueles convocados para a provisión de 3 prazas de inspector/a de medio ambiente, reservadas para promoción interna, e en consecuencia, e á vista dos informes xurídicos emitidos ao expediente administrativo nº 27.548/220, declarar a caducidade parcial das ofertas de emprego público 2010 e 2011, concretando o alcance da dita caducidade na 2ª fase da convocatoria, que afecta ás prazas seguintes: Quedando exceptuadas da declaración de caducidade as 3 prazas de inspector/a de medio ambiente (promoción interna) segundo informe da xefatura do Contencioso da Asesoría Xurídica Municipal de data 29/01/2016. TERCEIRO.—Acordar a devolución de oficio das taxas aboadas polas persoas aspirantes, a efectos do cal deberá notificarse o presente acordo aos Servizos Económicos para que en execución do mesmo se proceda á tramitación do procedemento administrativo que ao efecto corresponda. CUARTO.—Declarar a non afección da 1ª fase da convocatoria das ofertas de emprego público 2010 e 2011, ao estar rematadas debidamente e tratarse de actos firmes e consentidos, nos termos dos informes xurídicos de datas 20/01/2016 e 29/01/2016. QUINTO.—Acordar que se proceda á inclusión daquelas prazas afectadas pola declaración de caducidade e que se atopen interinamente cubertas na seguinte oferta de emprego público en que legalmente resulte posible, nos termos do informe xurídico emitido pola xefatura de Recursos Humanos en data 20/01/2016, aos efectos de garantir o cumprimento do previsto no artigo 10.4 do RD lexislativo 2/2015, do 30 de outubro, do texto refundido do EBEP, previa a negociación colectiva ao efecto segundo o contemplado no artigo 37.1, apartado l) da mesma norma, e nos termos en que a lexislación vixente en materia de Orzamentos Xerais do Estado para o ano 2016 así o permita. SEXTO.—Dispoñer a notificación do presente acordo mediante publicación de anuncio no Boletín Oficial da Provincia, taboleiro de edictos e web municipal www.vigo.org, para público coñecemento.” Contra o presente acordo poderase interpoñer recurso de reposición perante o mesmo órgano que o ditou no prazo de 1 mes a contar dende o día seguinte ao da súa notificación ou publicación, ou ben recurso contencioso-administrativo perante o Xulgado do Contencioso-Administrativo de Vigo no prazo de 2 meses a contar dende o día seguinte ao da notificación ou publicación do acto administrativo que poña fin á vía administrativa, nos supostos, termos e condicións do disposto nos artigos 8, 25 e 46 da Lei 29/1998, do 13 de xullo, Reguladora da Xurisdición Contencioso-Administrativa. Para a devolución das taxas as persoas aspirantes deberan presentar no Rexistro Xeral do Concello nun prazo de 2 meses a partires da publicación deste anuncio no BOP, solicitude contendo a seguinte información: Datos persoais do/da solicitante: nome e apelidos, DNI, enderezo Núm. de teléfono fixo/móbil Enderezo de correo electrónico Solicita que sea efectuado el ingreso en la cuenta nº (IBAN) (xuntar certificación bancaria do número de conta) Praza Asinado por MDG Vigo, 12 de febreiro de 2016.—O Concelleiro-Delegado da Área de Xestión Municipal (Delegación competencial efectuada en Decreto da Excma. Alcaldía de 19/06/2015 e acordo XGL de mesma data), Javier Pardo Espiñeira.